OSNUTEK

Na podlagi sedmega odstavka 21. člena Zakona o Vladi Republike Slovenije (Uradni list RS, št [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739), [55/17](http://www.uradni-list.si/1/objava.jsp?sop=2017-01-2521) in [163/22](http://www.uradni-list.si/1/objava.jsp?sop=2022-01-4191)) Vlada Republike Slovenije izdaja

**UREDBO**

**o izvajanju Uredbe (EU) o baterijah in odpadnih baterijah**

I. SPLOŠNE DOLOČBE

**1. člen**

**(vsebina)**

S to uredbo se določajo pristojni organi, nadzor, prekrški in kazenske določbe za izvajanje Uredbe (EU) št. 2023/1542 o baterijah in odpadnih baterijah, spremembi Direktive 2008/98/ES in Uredbe (EU) 2019/1020 ter razveljavitvi Direktive 2006/66/ES (UL L št. 191 z dne 28. 07. 2023, str. 1; v nadaljnjem besedilu: Uredba 2023/1542/EU).

**2. člen**

**(pristojni organi)**

(1) Pristojni organ iz 22. člena Uredbe 2023/1542/EU je ministrstvo, pristojno za trg.

(2) Pristojni organ iz 54. člena Uredbe 2023/1542/EU je ministrstvo, pristojno za okolje.

(3) Pristojni organi za izvajanje:

- 6. in 86. člena Uredbe 2023/1542/EU je Urad RS za kemikalije,

- prvega in drugega odstavka 72. člena Uredbe 2023/1542/EU so organi v skladu s predpisom, ki ureja izvajanje Uredbe (ES) o pošiljkah odpadkov.

**3. člen**

(jezik)

Navodila in informacije iz: točke (a) prvega odstavka in sedmega odstavka 38. člena; točke (c) drugega odstavka in tretjega odstavka 41. člena; točke (c) drugega odstavka 42. člena; prvega in tretjega odstavka 74. člena ter EU izjava o skladnosti iz 18. člena Uredbe 2023/1542/EU morajo biti v slovenskem jeziku.

II. INŠPEKCIJSKI NADZOR

**4. člen**

**(inšpekcijski nadzor na trgu in v uporabi)**

(1) Nadzor trga v skladu z Uredbo 2023/1542/EU v delu, ki se nanaša na dajanje baterij na trg in omogočanje dostopnosti na trgu, opravlja Tržni inšpektorat Republike Slovenije.

(2) Ne glede na določbo prejšnjega odstavka nadzor na trgu in v uporabi nad:

(a) izvajanjem 6. člena Uredbe 2023/1542/EU opravlja inšpekcija, pristojna za kemikalije;

(b) izvajanjem 7., 8., 10., 11., 13. in 14. člena Uredbe 2023/1542/EU v delu, ki se nanaša na baterije, vgrajene v vozila in lahka vozila opravlja inšpektorat, pristojen za vozila;

(c) izvajanjem 12., 13. in 14. člena Uredbe 2023/1542/EU v delu, ki se nanaša na stacionarne baterijske sisteme za shranjevanje energije v uporabi, opravlja inšpektorat, pristojen za energetiko.

5. člen

(inšpekcijski nadzor nad ravnanjem z odpadnimi baterijami)

Nadzor nad izvajanjem VIII. Poglavja Uredbe 2023/1542/EU opravlja inšpektorat, pristojen za okolje, nadzor nad izvajanjem 72. člena pa opravljata tudi Finančna uprava Republike Slovenije in Policija.

III. PREKRŠKI GLEDE DAJANJA BATERIJ NA TRG IN V UPORABO

6. člen

(prekrški, ki se nanašajo na izdelovalca)

(1) Z globo od 3.000 do 40.000 eurov se kaznuje za prekršek pravna oseba, ki kot izdelovalec baterij ravna v nasprotju z 38. členom Uredbe 2023/1542/EU ter 3. členom te uredbe.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

7. člen

(prekrški, ki se nanašajo na dobavitelje baterij vgrajene v vozila in lahka vozila)

(1) Z globo od 3.000 do 40.000 eurov se za prekršek kaznuje pravna oseba, ki v zvezi z opravljanjem dejavnosti kot dobavitelj baterij vgrajenih v vozila in lahka vozila ravna v nasprotju z 7., 8., 10., 11., 13. in 14. členom Uredbe 2023/1542/EU.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

8. člen

(prekrški, ki se nanašajo na dobavitelje baterijskih celic in baterijskih modulov)

(1) Z globo od 3.000 do 40.000 eurov se za prekršek kaznuje pravna oseba, ki v zvezi z opravljanjem dejavnosti kot dobavitelj baterijskih celic in baterijskih modulov ravna v nasprotju z 39. členom Uredbe 2023/1542/EU.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

**9. člen**

**(prekrški, ki se nanašajo na dobavitelje stacionarnih baterijskih sistemov za shranjevanje energije na trgu)**

(1) Z globo od 3.000 do 40.000 eurov se za prekršek kaznuje pravna oseba, ki v zvezi z opravljanjem dejavnosti kot dobavitelj stacionarnih baterijskih sistemov za shranjevanje energije ravna v nasprotju z 12., 13. in 14. členom Uredbe 2023/1542/EU.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

**10. člen**

**(prekrški, ki se nanašajo na stacionarne baterijske sisteme za shranjevanje energije v uporabi)**

(1) Z globo od 3.000 do 40.000 eurov se za prekršek kaznuje pravna oseba, ki s stacionarnimi baterijskimi sistemi za shranjevanje energije ravna v nasprotju z 12., 13. in 14. členom Uredbe 2023/1542/EU.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

11. člen

(prekrški, ki se nanašajo na pooblaščene zastopnike)

(1) Z globo od 3.000 do 40.000 eurov se za prekršek kaznuje pravna oseba, ki kot pooblaščeni zastopnik ravna v nasprotju s 40. členom Uredbe 2023/1542/EU.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

.

12. člen

(prekrški, ki se nanašajo na uvoznike)

(1) Z globo od 3.000 do 40.000 eurov se za prekršek kaznuje pravna oseba, ki kot pooblaščeni zastopnik ravna v nasprotju s 41. členom Uredbe 2023/1542/EU in 3. členom te uredbe.

(2) Z globo od 2.000 do 15.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost kot uvoznik.

(3) Z globo od 1.200 do 4.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

13. člen

(prekrški, ki se nanašajo na distributerja)

(1) Z globo od 1.200 do 3.000 eurov se za prekršek kaznuje pravna oseba, ki kot distributer ravna v nasprotju z 42. členom Uredbe 2023/1542/EU in 3. členom te uredbe.

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

.

14. člen

(prekrški, ki se nanašajo na ponudnike storitev odpremnih skladišč)

(1) Z globo od 1.200 do 3.000 eurov se za prekršek kaznuje pravna oseba, ki kot ponudnik storitev odpremnega skladišča ravna v nasprotju s 43. členom Uredbe 2023/1542/EU.

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik, posameznik, ki samostojno opravlja dejavnost.

(3) Z globo od 200 do 400 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

15. člen

(prekrški, ki se nanašajo na gospodarske subjekte, ki dajejo na trg ali v uporabo baterije, ki so bile pripravljene za ponovno uporabo ali pripravljene za spremembo namena, katerih namen je bil spremenjen ali ki so bile ponovno izdelane)

(1) Z globo od 1.200 do 3.000 eurov se za prekršek kaznuje pravna oseba, ki kot gospodarski subjekt daje na trg ali v uporabo baterije, ki so bile pripravljene za ponovno uporabo ali pripravljene za spremembo namena, katerih namen je bil spremenjen ali ki so bile ponovno izdelane, ravna v nasprotju s 45. členom Uredbe 2023/1542/EU.

(2) Z globo od 800 do 3.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 200 do 400 eurov se prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

16. člen

(višina globe v hitrem prekrškovnem postopku)

Za prekrške iz te uredbe se sme v hitrem postopku izreči tudi globa v znesku, ki je višji od najnižje predpisane globe, določene s to uredbo.

IV. PREHODNA IN KONČNA DOLOČBA

17. člen

(prehodno obdobje)

Baterije, dane na trg v skladu z Uredbo o ravnanju z baterijami in akumulatorji ter odpadnimi baterijami in akumulatorji (Uradni list RS, št. 3/10, 64/12, 93/12, 103/15, 84/18 – ZIURKOE, 101/20 in 44/22 – ZVO-2) so lahko dostopne na trgu do odprodaje zalog.

18. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 007-116/2024-

Ljubljana, dne

EVA 2024-2180-0016

**OBRAZLOŽITEV**

S predlagano Uredbo o izvajanju Uredbe (EU) o baterijah in odpadnih baterijah se za izvajanje Uredbe (EU) št. 2023/1542 o baterijah in odpadnih baterijah, spremembi Direktive 2008/98/ES in Uredbe (EU) 2019/1020 ter razveljavitvi Direktive 2006/66/ES (UL L št. 191 z dne 28. 07. 2023, str. 1; v nadaljnjem besedilu: Uredba 2023/1542/EU) določajo organi za njeno izvajanje, pristojni organi za nadzor nad baterijami na trgu, v uporabi, ravnanjem z odpadnimi baterijami in kazni.

Cilji Uredbe 2023/1542/EU so krepitev delovanja notranjega trga (vključno s proizvodi, procesi, odpadnimi baterijami in recikliranimi sekundarnimi surovinami/materiali), spodbujanje krožnega gospodarstva ter zmanjšanje okoljskih in družbenih vplivov v vseh stopnjah življenjskega cikla baterije

v luči zelenega prehoda, električne mobilnosti, ogljične nevtralnosti in trajnostne proizvodnje baterij, zaradi pričakovane obsežne uporabe baterij za splošno uporabo, industrijskih in baterij za električna vozila.

Namen Uredbe 2023/1542/EU izboljšati varnost in delovanje notranjega trga baterij in zagotoviti pravičnejšo konkurenco z zahtevami glede varnosti, trajnostnosti in označevanja. Uredba se uporablja za vse baterije, tudi za vse odpadne prenosne baterije, baterije za električna vozila, industrijske baterije, baterijske sisteme za shranjevanje, zaganjalne baterije (ki se večinoma uporabljajo za zagon, osvetlitev in vžig vozil in strojev) ter baterije za lahka vozila (na primer električna kolesa, e-mopede, električne skiroje). Določa obveznosti izdelovalca, proizvajalca, uvoznika in distributerja baterij in izdelkov, ki vsebujejo baterije, zahteve za skladnost in postopek ugotavljanja skladnosti in zahteve za nadzor nad baterijami na trgu, v uporabi in ravnanjem z odpadnimi baterijami.

V Uredbi 2023/1542/EU so določeni cilji za proizvajalce glede zbiranja odpadnih prenosnih baterij (63 odstotkov do konca leta 2027 in 73 odstotkov do konca leta 2030) ter uveden specifičen cilj glede zbiranja odpadnih baterij za lahka vozila (51 odstotkov do konca leta 2028 in 61 odstotkov do konca leta 2031).

V Uredbi 2023/1542/EU je določen cilj, da se do konca leta 2027 iz odpadnih baterij predela 50 odstotkov litija, do konca leta 2031 pa 80 odstotkov, kar pa se lahko še spremeni z delegiranimi akti glede na tržni in tehnološki razvoj ter razpoložljivost litija.

Te cilje omogočajo merila glede delovanja, trajnosti in varnosti, stroge omejitve za nevarne snovi, kot so živo srebro, kadmij in svinec, ter obvezne informacije o ogljičnem odtisu baterij.

Z uredbo bodo postopoma uvedene zahteve glede označevanja in obveščanja, med drugim o sestavnih delih baterije in reciklirani vsebini, ter elektronski „potni list za baterije“ in koda QR. Zahteve glede označevanja se bodo začele uporabljati leta 2026, glede kode QR pa leta 2027.

Uredba 2023/1542/EU določa zahteve glede trajnostnosti, varnosti, etiketiranja, označevanja in obveščanja za omogočanje dajanja baterij na trg ali v uporabo. Določa tudi minimalne zahteve za razširjeno odgovornost proizvajalca, zbiranje in obdelavo odpadnih baterij ter poročanje.

Zato je v **2. členu predlagane** uredbe o izvajanju Uredbe 2023/1542/EU o baterijah in odpadnih baterijah določeno, da je pristojni organ v skladu z 22. členom Uredbe 2023/1542/EU (ta določa, da morajo države članice imenovati priglasitveni organ, ki je pristojen za uvedbo in izvajanje potrebnih postopkov za ocenjevanje in priglasitev organov za ugotavljanje skladnosti ter spremljanje priglašenih organov) ministrstvo, pristojno za trg. Pristojni organ v skladu s 54. členom Uredbe 2023/1542/EU (ta določa, da države članice imenujejo enega ali več pristojnih organov, odgovornih za izpolnjevanje obveznosti glede ravnanja z odpadnimi baterijami) je ministrstvo, pristojno za okolje.

Pristojni organi za izvajanje: 6. in 86. člena Uredbe 2023/1542/EU, ki določata postopke za omejitev snovi v baterijah, je Urad RS za kemikalije.

Za izvajanje prvega odstavka 72. člena Uredbe 2023/1542/EU (pošiljke odpadnih baterij) so določeni pristojni organi v skladu s predpisom, ki ureja izvajanje Uredbe (ES) o pošiljkah odpadkov. To so Inšpektorat za okolje in energijo (IRSOE), Finančna uprava Republike Slovenije (FURS) in Policija.

Kot izhaja iz 38.,41, 42. in 74. členov Uredbe 2023/1542/EU (obveznosti izdelovalcev, uvoznikov in distributerjev glede podajanja določenih informacij in Informacije o preprečevanju nastajanja odpadnih baterij in ravnanju z njimi) **je v 3. členu predlagane uredbe** določeno, da morajo biti navodila in informacije gospodarskih subjektov o proizvodih, namenjenih uporabnikom in pristojnim organom v slovenskem jeziku.

**V 4. členu** predlagane uredbe so določeni organi za nadzor nad baterijami na trgu, v uporabi in nadzor nad odpadnimi baterijami. Nadzor v delu, ki se nanaša na dajanje baterij na trg in omogočanje dostopnosti na trgu, bo opravljal Tržni inšpektorat Republike Slovenije. Nadzor nad snovmi, katerih vsebnost je v baterijah omejena, bo opravljala inšpekcija, pristojna za kemikalije, to je Urad RS za kemikalije, Inšpekcija za kemikalije. Nadzor v delu, ki se nanaša na baterije, vgrajene v vozila in lahka vozila bo opravljal inšpektorat, pristojen za vozila, to je Inšpektorat RS za infrastrukturo ter Inšpekcija za cestni promet. Nadzor nad stacionarnimi baterijskimi sistemi za shranjevanje energije v uporabi, pa bo opravljal inšpektorat, pristojen za energetiko, to je Inšpektorat RS za okolje in energijo.

**5. člen** predlagane uredbe določa, da bo nadzor nad ravnanjem z odpadnimi baterijami v skladu z Uredbo 2023/1542/EU opravljal inšpektorat pristojen za varstvo okolja, to je Inšpektorat RS za okolje in energijo, razen 72. člena Uredbe 2023/1542/EU, kjer v skladu z Uredbo o izvajanju uredbe (ES) o pošiljkah odpadkov (Uradni list RS, št. 78/16 in 94/21), poleg inšpektorata pristojnega za varstvo okolja, nadzor izvaja še Finančna uprava Republike Slovenije in Policija.

Za izvajanje 93. člena Uredbe (EU) 20123/1542 **so v 6. do 15. členu** predlagane uredbe določene globe za kršitve določil Uredbe (EU) 20123/1542. Globe so določene sorazmerno za vse kategorije kršilcev in so predpisane v razponu glede na status gospodarskega subjekta.

**V 6. členu** so določene globe za prekrške, ki se nanašajo na izdelovalca. **7. člen** določa globe za prekrške, ki se nanašajo na dobavitelje baterij, vgrajene v vozila in lahka vozila. **V 8. členu** so določene globe za prekrške, ki se nanašajo na dobavitelje baterijskih celic in baterijskih modulov**. 9. člen** določa globe za prekrške, ki se nanašajo na dobavitelje stacionarnih baterijskih sistemov za shranjevanje energije na trgu. V **10. členu** so določene globe za prekrške, ki se nanašajo na stacionarne baterijske sisteme za shranjevanje energije v uporabi. **11. člen** določa globe za prekrške, ki se nanašajo na pooblaščene zastopnike, **12. člen** za prekrške, ki se nanašano na uvoznike **in 13. člen** za prekrške, ki se nanašajo na distributerje. **14. člen** določa globe za prekrške, ki se nanašajo na ponudnike storitev odpremnih skladišč. V **15. členu** so določene globe za prekrške, ki se nanašajo na gospodarske subjekte, ki dajejo na trg ali v uporabo baterije, ki so bile pripravljene za ponovno uporabo ali pripravljene za spremembo namena, katerih namen je bil spremenjen ali ki so bile ponovno izdelane.

Ker predlog uredbe določa globe v razponih, **predlagani 16. člen** v skladu s tretjim odstavkom 52. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US, 38/24; v nadaljnjem besedilu: ZP-1) organu na nadzor trga omogoča, da v hitrem prekrškovnem postopku (ob uporabi splošnih pravil za odmero sankcije – 26. člen ZP-1) izreče globo v znesku, ki je višja od najnižje predpisane s predlogom zakona.

**17. člen** predlagane uredbe določa, prehodno obdobje za uveljavitev na način, da so baterije, ki so skladne z zahtevami iz Uredbe o ravnanju z baterijami in akumulatorji ter odpadnimi baterijami in akumulatorji (Uradni list RS, št. 3/10, 64/12, 93/12, 103/15, 84/18 – ZIURKOE, 101/20 in 44/22 – ZVO-2) lahko dostopne na trgu do odprodaje zalog.

Predlagani **18. člen** določa vacatio legis 15 dni po objavi v Uradnem listu Republike Slovenije.